Man skok dood op Jhb-konstruksieperseel | Maroela Media
'n Man is Vrydagmiddag dood toe hy op 'n konstruksieperseel in Fourways, Johannesburg, geskok het.
Paramedici is omstreeks 15:00 na die toneel ontbied. "'n Groot vragmotor het onder kragdrade parkeer gestaan toe paramedici by die toneel opgedaag het," het Russel Meiring, woordvoerder van ER24, verduidelik. "Die liggaam van 'n man het langs die voertuig gelê."
Paramedici het die man ondersoek en bevind dat hy ernstige brandwonde opgedoen het. Hy het nie enige teken van lewe getoon nie en daar was niks wat paramedici vir hom kon doen nie. Hy is op die toneel dood verklaar.
"Die bak van die vragmotor het vermoedelik kontak gemaak met die oorhoofse kragdrade en die man het waarskynlik geskok toe hy aan die voertuig se beheerpaneel geraak het."